CELEX: C2005/205/30
Language: lv
Date: 2005-08-20 00:00:00
Title: Pirmās instances tiesas spriedums 2005. gada 15. jūnijā lietā T-171/02 Regione autonoma della Sardegna pret Eiropas Kopienu Komisiju (Valsts atbalsts — Atbalsta shēma mazo lauksaimniecības uzņēmumu pārstrukturēšanai — Atbalsts, kas ietekmē tirdzniecību dalībvalstu starpā un deformē vai draud deformēt konkurenci — Vadlīnijas valsts atbalsta piešķiršanai grūtībās nonākušo uzņēmumu glābšanai un pārstrukturēšanai — Nosacījumu lēmums — Valsts atbalsta kontroles procedūrai piemērojamie termiņi — Tiesiskās paļāvības aizsardzība — Pamatojums — Iestāšanās lietā — Personas, kas iestājusies lietā, izvirzītie prasījumi, pamati un argumenti)

20.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 205/17
            
         
      PIRMĀS INSTANCES TIESAS SPRIEDUMS
   
   2005. gada 15. jūnijā
   lietā T-171/02 Regione autonoma della Sardegna pret Eiropas Kopienu Komisiju (1)
   
   (Valsts atbalsts - Atbalsta shēma mazo lauksaimniecības uzņēmumu pārstrukturēšanai - Atbalsts, kas ietekmē tirdzniecību dalībvalstu starpā un deformē vai draud deformēt konkurenci - Vadlīnijas valsts atbalsta piešķiršanai grūtībās nonākušo uzņēmumu glābšanai un pārstrukturēšanai - Nosacījumu lēmums - Valsts atbalsta kontroles procedūrai piemērojamie termiņi - Tiesiskās paļāvības aizsardzība - Pamatojums - Iestāšanās lietā - Personas, kas iestājusies lietā, izvirzītie prasījumi, pamati un argumenti)
   (2005/C 205/30)
   tiesvedības valoda — itāļu
   Lietā T-171/02 Sardīnijas autonomais reģions [Regione autonoma della Sardegna], ko pārstāv Dž. Ajello [G. Aiello] un Dž. Albencio [G. Albenzio], avvocati dello Stato, kas norādīja adresi Luksemburgā, ko atbalsta Sardīnijas itāļu lauksaimnieku konfederācija [Confederazione italiana agricoltori della Sardegna], Sardīnijas lauku saimniecību īpašnieku reģionālā federācija [Federazione regionale coltivatori diretti della Sardegna], Sardīnijas lauksaimnieku reģionālā federācija [Federazione regionale degli agricoltori della Sardegna], Kaljari [Cagliari] (Itālija), ko pārstāv F. Čiulli [F. Ciulli] un Dž. Dore [G. Dore], advokāti, pret Eiropas Kopienu Komisiju (pārstāvis — V. Di Buči [V. Di Bucci], kas norādīja adresi Luksemburgā), par prasību atcelt Komisijas 2001. gada 13. novembra Lēmumu 2002/229/EK par atbalsta shēmu, ko Sardīnijas reģions (Sardinia Region) (Itālija) plāno ieviest, lai pārstrukturētu grūtībās nonākušos uzņēmumus aizsargāto kultūru sektorā (OV 2002, L 77, 29. lpp.), Pirmās instances tiesa (ceturtā palāta paplašinātā sastāvā) šādā sastāvā: palātas priekšsēdētājs I. Legāls [H. Legal], tiesneši V. Tīli [V. Tiili], A. V. H. Meijs [A. W. H. Meij], M. Vilars [M. Vilaras] un N. Dž. Forvuds [N. J. Forwood], sekretārs H. Palasio Gonsaless [J. Palacio González], galvenais administrators, 2005. gada 15. jūnijā ir pasludinājusi spriedumu, kura rezolutīvā daļa ir šāda:
   
               1)
            
            
               prasību noraidīt;
            
         
               2)
            
            
               Sardīnijas Autonomais reģions atlīdzina tiesāšanās izdevumus, izņemot tos, kas noteikti 3. punktā;
            
         
               3)
            
            
               Sardīnijas itāļu lauksaimnieku konfederācija, Sardīnijas lauku saimniecību īpašnieku reģionālā federācija un Sardīnijas lauksaimnieku reģionālā federācija pašas sedz savus tiesāšanās izdevumus, kā arī tiesāšanās izdevumus, kas Komisijai radušies sakarā ar to iestāšanos lietā.
            
         
      (1)  OV C 191, 10.08.2002.